
	Comisia pentru buget, finanţe şi bănci

	
	Bucureşti,        

Nr. 22/16/23.02.2011


Biroul Permanent

al

Camerei  Deputaţilor

Vă înaintăm, alăturat, raportul asupra  proiectului de Lege pentru ratificarea Protocolului încheiat prin schimb de note verbale, semnate la Roma, la 27 iulie 2010, dintre România şi Republica San Marino de modificare a Convenţiei dintre România şi Republica San Marino pentru evitarea dublei impuneri  cu privire la impozitele pe venit şi pe capital, semnată la San Marino la 23 mai 2007,  cu care comisia noastră a fost sesizată în fond cu adresa Biroului Permanent nr.PL.x 23 din  9 februarie 2011.
	PREŞEDINTE,

Viorel Ştefan

	Comisia pentru buget, finanţe şi bănci
	
	Bucureşti,    

Nr. 22/16/23.02.2011


RAPORT

asupra proiectului de Lege pentru ratificarea Protocolului încheiat prin schimb
 de note verbale, semnate la Roma, la 27 iulie 2010, dintre România şi Republica San Marino de modificare a Convenţiei dintre România şi Republica San Marino
 pentru evitarea dublei impuneri  cu privire la impozitele pe venit şi pe capital, semnată la San Marino la 23 mai 2007
Cu adresa nr. PLx 23 din 9 februarie 2011, Biroul Permanent conform art.95  din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru ratificarea Protocolului încheiat prin schimb de note verbale, semnate la Roma, la 27 iulie 2010, dintre România şi Republica San Marino de modificare a Convenţiei dintre România şi Republica San Marino pentru evitarea dublei impuneri  cu privire la impozitele pe venit şi pe capital, semnată la San Marino la 23 mai 2007.

Prezentul proiect de Lege are ca obiect de reglementare ratificarea de către România a Protocolului între România şi Republica San Marino de modificare a Convenţiei între România şi Republica San Marino pentru evitarea dublei impuneri cu privire la impozitele pe venit şi pe capital, şi a Protocolului la aceasta, semnate la San Marino la 23 mai 2007, convenit prin schimb de note verbale, efectuat la Roma, la 27 iulie 2010 şi implicit, exprimarea consimţământului său pentru intrarea în vigoare a Protocolului.

Prin încheierea acestui Protocol se creează posibilitatea efectuării unui schimb lărgit de informaţii în domeniul fiscal, inclusiv în  cel bancar, ori de câte ori sunt solicitate astfel de informaţii de către autorităţile competente din cele două ţări.
La întocmirea raportului s-a avut în vedere avizul  Consiliului legislativ .
Proiectul de Lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Senatului .
În raport de obiectul şi conţinutul său, proiectul de Lege face parte din categoria legilor ordinare.
La lucrările comisiei au participat 39 deputaţi, din totalul de 39 membri ai comisiei.
La dezbaterea proiectului de Lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Ghizdeanu Ion – secretar de stat la Ministerul Finanţelor Publice.
In urma dezbaterii proiectului de Lege pentru ratificarea Protocolului încheiat prin schimb de note verbale, semnate la Roma, la 27 iulie 2010, dintre România şi Republica San Marino de modificare a Convenţiei dintre România şi Republica San Marino pentru evitarea dublei impuneri  cu privire la impozitele pe venit şi pe capital, semnată la San Marino la 23 mai 2007  în şedinţa din data de 23.02.2011, cu majoritate de voturi, comisia propune  Plenului Camerei Deputaţilor adoptarea proiectului de Lege în forma prezentată de iniţiator.
	PREŞEDINTE,

Viorel Ştefan
	SECRETAR,

Iuliu Nosa


Şef serviciu,

Consilier parlamentar Roşu Gica

Întocmit,

Consilier parlamentar Ene Giorgiana

